**Budapest Főváros VIII. kerület Józsefváros Önkormányzata**

**a közalkalmazottak jogállásáról szóló 1992. évi XXXIII. törvény 20/A. §-a alapján pályázatot hirdet a**

**TÁ-TI-KA Napközi Otthonos Óvoda**

**óvodavezetői (magasabb vezető) beosztás ellátására**

**PÁLYÁZATI FELHÍVÁS**

**A magasabb vezetői megbízás keretei, időtartama:**

Határozatlan idejű közalkalmazotti jogviszony keretében TÁ-TI-KA Napközi Otthonos Óvoda magasabb vezetői - intézményvezetői megbízás, a közalkalmazottak jogállásáról szóló 1992. évi XXXIII. törvény (a továbbiakban: Kjt.) 21/A. § (5) bekezdése alapján, próbaidő nélkül.

A vezetői megbízás határozott időre, 2014. augusztus 01-től 2019. július 31-ig szól (5 év).

**Foglalkoztatás jellege**: teljes munkaidő

**A munkavégzés helye**: 1088 Budapest, Rákóczi út 15.

**A magasabb vezetői beosztáshoz tartozó, illetve a vezetői megbízással járó lényeges feladatok:**

A köznevelési intézmény szakszerű, törvényes működtetése, munkáltatói jogok gyakorlása.

**Illetmények és juttatások:**

Az illetmény megállapítására és a juttatásokra a Kjt., valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet rendelkezései az irányadók.

**Munkáltató:** Budapest Főváros VIII. kerület Józsefvárosi Önkormányzat Képviselő-testülete, az egyéb munkáltatói jogokat a polgármester gyakorolja /Mötv. 19. §, 67. § g) pont/

**Alkalmazási feltétel:** a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás /Nkt. 67. § (1) bek. d) pont/

**Pályázati feltételek:**

* felsőfokú óvodapedagógusi végzettség és szakképzettség a nemzeti köznevelésről szóló 2011. évi CXC. törvény 67. § (1) bek. a) pontjában, 3. mellékletének 2. pontjában, 98. § (8) bekezdésében foglaltakra tekintettel,
* pedagógus-szakvizsga keretében szerzett intézményvezetői szakképzettség /Nkt. 67. § (1) bek. b) pont/,
* legalább öt év pedagógus-munkakörben szerzett szakmai gyakorlat /Nkt. 67. § (1) bek. c) pont/,
* büntetlen előélet, továbbá a Kjt. 20. §. (2d) és (2e) bekezdésében meghatározott követelményeknek való megfelelés hatósági bizonyítvánnyal történő igazolása / Kjt. 20. § (2) bek. a) pont, Kjt. 20. § (4) bek./,
* cselekvőképesség /Kjt. 20. § (2) bek. b) pont/,
* magyar állampolgárság, vagy külön jogszabály szerint a szabad mozgás és tartózkodás jogával való rendelkezés, illetve bevándorolt vagy letelepedett státusz /Kjt. 20. § (2) bek. c) pont/,
* vagyonnyilatkozat-tételi kötelezettség teljesítése a pályázat elnyerése esetén (a 2007. évi CLII. törvény alapján).

**A pályázat elbírálásánál előnyt jelent:**

* helyismeret (Budapest Főváros VIII. kerületi köznevelési intézmények ismerete)
* legalább 1-3 év vezetői tapasztalat
* felhasználói szintű MS Office (irodai alkalmazások) ismerete

**Előnyt jelentő kompetenciák:**

* kiváló szintű kommunikációs készség
* kiváló szintű vezetői képesség

**A pályázat részeként benyújtandó iratok, igazolások, melyek hiánya a pályázat érvénytelenné nyilvánítását vonja maga után:**

* fényképpel ellátott részletes szakmai önéletrajz,
* a költségvetési szerv tevékenységével összefüggő és a kerület jellegéhez igazodó szakmai vezetői koncepció és szakmai helyzetelemzésre épülő fejlesztési elképzelések,
* a végzettséget igazoló okiratok másolata,
* három hónapnál nem régebbi hatósági bizonyítvány a büntetlen előélet igazolására, valamint annak igazolására, hogy a pályázó nem áll olyan foglalkozás eltiltás hatálya alatt, amely köznevelési intézményben közalkalmazotti jogviszony létesítését nem teszi lehetővé,
* a pályázó nyilatkozata arra vonatkozóan, hogy kinevezés (megbízás) esetén vagyonnyilatkozat-tételi kötelezettségének eleget tesz,
* a pályázó nyilatkozata arra vonatkozóan, hogy a pályázati anyagában foglalt személyes adatainak a pályázati eljárással összefüggő kezeléséhez, a véleményezők és döntéshozók részére történő megismertetéséhez, sokszorosításához és továbbításához hozzájárul.

**A beosztás betöltésének időpontja:** A beosztás 2014. augusztus 1-től tölthető be.

**A https://kozigallas.gov.hu internetes oldalon történő közzététel időpontja:** 2014. április 23.

**A pályázat benyújtásának határideje:** 2014. május 23.

A pályázati kiírással kapcsolatosan további információt Kincses Ibolya a Humánkapcsolati Iroda vezetője nyújt, a 459-2197 telefonszámon.

**A pályázatok benyújtásának módja:**

1 eredeti példányban Budapest Józsefvárosi ÖnkormányzatPolgármesterének címezve (1082 Budapest, Baross u. 63-67.) zárt borítékban **postai úton** történő megküldésével vagy **személyesen** a Polgármesteri Hivatal Humánszolgáltatási Ügyosztály részére (1082 Budapest, Baross u. 63-67. III. emelet 301.). Kérjük a borítékon feltüntetni: „Pályázat a TÁ-TI-KA Napközi Otthonos Óvoda óvodavezetői álláshelyére”.

vagy **elektronikus úton** Kincses Ibolya részére a kincsesi@jozsefvaros.hu e-mail címen keresztül.

**A pályázati eljárás, a pályázat elbírálásának módja, rendje:**

A pályázatok eredményéről a szakbizottság véleménye alapján a Képviselő-testület dönt, melyről a pályázók legkésőbb az elbírálástól számított 8 napon belül írásban tájékoztatást kapnak.

**A pályázat elbírálásának határideje:** képviselő-testületi 2014. júliusi első ülés (várhatóan 2014. július 2.)